b'\n_START_ARTICLE_\nAntipassiv\n_START_PARAGRAPH_\nAntipassiv er en grammatisk diatese som dannes ved \xc3\xa5 eliminere objektet til et transitivt verb. Antipassiv forekommer mye sjeldnere enn passiv, som den har mye til felles med ettersom begge konstruksjonene reduserer verbets valens med \xc3\xa9n. Antipassiv forekommer hovedsakelig i australske og indoamerikanske spr\xc3\xa5k._NEWLINE_Antipassiv forekommer i mange ergativspr\xc3\xa5k. Objektet til transitive verb elimineres, og subjektets kasus endres fra ergativ til absolutiv. Det er med andre ord en metode for \xc3\xa5 gj\xc3\xb8re at et transitivt verb fungerer som om det var intransitivt._NEWLINE_Det er ogs\xc3\xa5 enkelte akkusativspr\xc3\xa5k som har antipassivkonstruksjoner.'